Item het sijn in rechte voe meye en scepen van loeven henrick van
overbeke aenlegghe in deen zijde ende reyne vanden hovelde verant
werde in dande aldair de voirscr henrick aensprack den voirscr
reyne seggen dat in tijden voirleden corts weghs nae dat jac
wijlen lobbe aflivich wordden was tsamen vergadert waren tot
wespelair jan van belanden en henrick van ovbeke testamenboirs
testamenteurs des voirscr wijlen jans lobbe ende reyne vanden
hoevelde en symon van ovbeke die ond hen beyden geleydt
waren totten goeden des selfs wijlen jans lobbe ald tusschen
de voirscr testamentoirs en geleydde soe vele sprake gehouden
was dat reyne voirscr toeseyde en geloefde den voirscr
henricken van ovbeke scadeloes te houden en tontheffen van
allen stonden die jan wijlen lobbe sculdich bleve was met alle
laste en comer daer op gaende Seggen voert dat lijsbeth
vande berghe wettich wijff henrix van ophem den voirscr
henricken van ovbeke als testamentoir jans wijlen lobbe met
rechte aengesproken heeft voe den rade der stad van bruessell
van tsestich gulden rijders die de voirscr jan wijlen lobbe
ten tijden als hij sterff huer sculdich bleven was van pijnen
en arbeyde en dat de selve henrick bij terminacien der
stad van bruessell gecondempnert was der voirscr lijsbette
te betalen tghene des sij met huer eedt te n heylighen houde
soude dat hue de voirscr wijlen jan van pijne en arbeyde
sculdich bleven ware en dat de selve lijsbeth hue schout van
huen pijne en arbeyde voe den rade der stad van bruesele
met huer eedt gegroetsts hadde op tsestich gulden rijders
met rechte heeft moeten betalen en daer ome te laste
en te scade gehadt xii rijders en dat alle dese voirscr
poente waer waren boet de voirscr henrick dat
bij te bringen met waerheiden van goeden mannen oft
ctificacien der stad van bruessele oft met sulker mey
naghen conden als hem daer toe behoefde en metten
mynsten hopen daer ome nae de gelufte die hij biet
over den voirscr reyne te thoenen en nae dat hij van
lijsbette met rechte beclomme en verwonen is en hij de
voirscr lx rijders met rechte heeft moeten betalen
en de voirscr scade van xii rijders daer ome heeft
moeten hebben en lijde dat de voirscr reyne gehouden
sall sijn hem tontheffen vanden voirscr lx rijders alse